CELEX: E2015P0005
Language: lv
Date: 2015-02-11 00:00:00
Title: Eidsivating lagmannsrett 2015. gada 11. februāra lūgums EBTA Tiesai sniegt konsultatīvu atzinumu lietā Matja Kumba T. M’bye un citi pret Stiftelsen Fossumkollektivet (Lieta E-5/15)

2.7.2015   
            
            
               LV
            
            
               Eiropas Savienības Oficiālais Vēstnesis
            
            
               C 217/22
            
         
      Eidsivating lagmannsrett2015. gada 11. februāra lūgums EBTA Tiesai sniegt konsultatīvu atzinumu lietā Matja Kumba T. M’bye un citi pret Stiftelsen Fossumkollektivet
   
   (Lieta E-5/15)
   (2015/C 217/08)
   Ar 2015. gada 11. februāra vēstuli Eidsivating lagmannsrett (Eidsivating apelācijas tiesa, Norvēģija) EBTA Tiesai iesniedza lūgumu, kuru EBTA Tiesas kanceleja saņēma 2015. gada 13. februārī, sniegt konsultatīvu atzinumu lietā Matja Kumba T. M’bye un citi pret Stiftelsen Fossumkollektivet par šādiem jautājumiem.
   
               1.
            
            
               Vai vidējais darba laiks 84 stundas nedēļā (darbs maiņās 7 dienas nedēļā) aprūpes iestādē, kurā darbinieks dzīvo kopā ar aprūpējamajām personām (cohabitant care arrangement), ir pretrunā ar Darba laika direktīvas 6. pantu, kā arī 22. panta 1. punkta a) apakšpunktu (Direktīva 2003/88/EK)?
            
         
               2.
            
            
               Vai valsts tiesību norma, kurā noteikts, ka nevar atcelt darbinieka sniegtu piekrišanu strādāt vairāk nekā 60 stundas nedēļā aprūpes iestādē, kurā darbinieks dzīvo kopā ar aprūpējamajām personām (cohabitant care arrangement), ir savienojama ar Darba laika direktīvas 6. un 22. pantu?
            
         
               3.
            
            
               Vai atlaišana no darba kā sekas tam, ka netiek sniegta piekrišana strādāt vairāk nekā 48 stundas septiņās dienās, ir sankcija vai “kaitējums” Darba laika direktīvas 22. panta 1. punkta a) un b) apakšpunkta nozīmē?